C 347/14
EL
Επίσημη Εφημερίδα της Ευρωπαϊκής Ένωσης
9.9.2022
Τρίτη 8 Μαρτίου 2022
57.
ζητεί, ειδικότερα, από την Επιτροπή, στο πλαίσιο των διαδικασιών διαβούλευσης, να αποκαταστήσει την ισορροπία μεταξύ των εκπροσώπων των εταιρικών συμφερόντων και των εκπροσώπων άλλων συμφερόντων, όπως των δικαιωμάτων των εργαζομένων, των κοινωνικών δικαιωμάτων και της προστασίας του περιβάλλοντος, και να διασφαλίσει τη θέσπιση εγγυήσεων έναντι αθέμιτων πρακτικών άσκησης πίεσης από ομάδες συμφερόντων που δεν είναι συμβατές με τον δίκαιο και διαφανή διάλογο· 58. καλεί τα κράτη μέλη, τα θεσμικά όργανα της ΕΕ εν γένει και την Επιτροπή ειδικότερα να διασφαλίζουν στενή διαβούλευση με την κοινωνία των πολιτών κατά την προετοιμασία ή την αναθεώρηση της νομοθεσίας που ενδέχεται να επηρεάσει τον χώρο της κοινωνίας των πολιτών και τις ελευθερίες τους· 59. λαμβάνει υπό σημείωση το γεγονός ότι ανατέθηκε σε Αντιπρόεδρο της Επιτροπής η ευθύνη για τη διατήρηση ανοικτού, διαφανούς και τακτικού διαλόγου με την κοινωνία των πολιτών· τονίζει ότι ο διάλογος με την κοινωνία των πολιτών θα πρέπει να καταστεί πιο επιχειρησιακός· καλεί ειδικότερα την Επιτροπή να εξετάσει το ενδεχόμενο δημιουργίας, στο πλαίσιο κάθε Γενικής Διεύθυνσης, ειδικών σημείων επαφής που θα επιτρέπουν στην κοινωνία των πολιτών να βρίσκεται σε στενή επαφή με τον Αντιπρόεδρο της Επιτροπής· θεωρεί ότι είναι καίριας σημασίας να δοθεί σε ένα ευρύ φάσμα ΟΚΠ εξέχων ρόλος μέσω μιας διαφανούς διαδικασίας επιλογής στο πλαίσιο ομάδων εμπειρογνωμόνων και συμβουλευτικών φόρουμ που επικουρούν την Επιτροπή και να δοθεί έμφαση στις ΟΚΠ που εκπροσωπούν ευάλωτες και υποεκπροσωπούμενες ομάδες· 60. καλεί την Επιτροπή να αξιοποιήσει τον ορισμό των εθνικών προγραμμάτων για την εκτέλεση των κονδυλίων της ΕΕ και την εφαρμογή από τα κράτη μέλη στρατηγικών και σχεδίων δράσης της ΕΕ, ώστε να απαιτείται από τα κράτη μέλη να θεσπίσουν αποτελεσματικούς μηχανισμούς συμμετοχής των ΟΚΠ και διαλόγου με την κοινωνία των πολιτών· ζητεί να ενισχυθεί η συμμετοχή της κοινωνίας των πολιτών στη διαδικασία του Ευρωπαϊκού Εξαμήνου και στην παρακολούθηση της ευρωπαϊκής δέσμης μέτρων για την ανάκαμψη· 61.
εκφράζει την ικανοποίησή του για το Ευρωπαϊκό Έτος Νεολαίας ως ευκαιρία για την περαιτέρω προώθηση της συμμετοχής των πολιτών και του διαλόγου σε μια δημοκρατική κοινωνία· 62.
δεσμεύεται να διασφαλίσει ότι θα δοθεί πραγματική συνέχεια σε αυτή την έκθεση και καλεί την Επιτροπή και το Συμβούλιο να αναλάβουν την ίδια δέσμευση· o o 63.
o
αναθέτει στην Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.